Fellin
Fellin er en by i det sydlige Estland. Det nuværende navn er Viljandi. Byen ligger omkring 70 km øst for Pärnu.
I 1208 deltog danske korsfarere i et togt mod esterne og livlænderne. Ifølge krønikeskriveren Peder Olsen, der skrev omkring 1527, var det i denne sammenhæng, at Dannebrog faldt fra himlen ved Fellin. Først den senere historiker Arild Huitfeld forbandt omkring år 1600 denne legende med Slaget ved Lyndanise i 1219.